IKTATÓSZÁM: 7/7-12/2021 TÁRGY: **Az ECSGYK által „Területi szakmatámogatási rendszer létrehozása, szakmatámogatási feladatok ellátása - 2021” címmel benyújtott pályázatának utólagos jóváhagyása**

Melléklet:.

**Előterjesztés**

PÉCSI TÖBBCÉLÚ AGGLOMERÁCIÓS TÁRSULÁS

2021. augusztus 16.**-**i NYÍLT ÜLÉSÉRE

Előterjesztő: PFEFFER JÓZSEF ELNÖK

előterjesztés készítője: Gusa Erna szociális és gyermekvédelmi ügyintéző

ELŐADÓ:Pfeffer József elnök

HIVATALI KOORDINÁTOR: .

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: NYŐGÉRI LAJOS ALPOLGÁRMESTER

Tisztelt Társulási Tanács!

Az Emberi Erőforrások Minisztériuma (továbbiakban EMMI) felkérésére a Nemzeti Szociálpolitikai Intézet (továbbiakban NSZI) pályázatot hirdetett a szociális szolgáltatások és a gyermekjóléti alapellátás vonatkozásában területi szakmatámogatási rendszer létrehozására (továbbiakban szakmatámogató hálózat kijelölése).

Az Esztergár Lajos Család- és Gyermekjóléti Szolgálat és Központ (továbbiakban ECSGYK), mint gesztorszervezet a Pécsi Többcélú Agglomerációs Társulás elnökének egyetértést igazoló okirata alapján benyújtotta pályázatát a kiírásban megjelölt célok megvalósítására, képviselve egy olyan konzorciumot, mely speciális, a szakmatámogatáshoz szükséges szakértelemmel és tudással rendelkezik. A létrejött konzorciumot hét további tag alkotja a gesztorszervezet mellett.

A konzorcium lefedi a család-és gyermekjóléti szolgáltatást, az 1993. évi III. tv. 57.(1) bekezdése alapján az alapszolgáltatások közül az étkeztetést és a házi segítségnyújtást, a nappali ellátások közül a fogyatékos és az idős személyek nappali ellátását, továbbá a fennmaradó nappali ellátások közül további egy szabadon választott nappali ellátást, valamint az 1993. évi III. tv. 57.§.(1) bekezdés a), f), g), h), és i) pontjaiban foglalt alapszolgáltatások közül legalább négyet. A szociális szakosított ellátások közül a konzorciumnak le kell fedni minden célcsoportot tartós vagy átmeneti bentlakásos ellátási formával, valamint a támogatott lakhatást. Biztosítani kell a gyermekek átmeneti gondozásának képviseletét és szakmatámogatást.

A megbízatás időtartamán belül az NSZI Pályázati Igazgatósága évente támogatói okiratot bocsájt ki a gesztorszervezet számára. A megbízatás időtartama: 2021. szeptember 1-től 2024. június 30-ig.

A gesztorszervezetnek biztosítania kell 1 fő főállású közalkalmazotti jogviszonyban foglalkoztatott módszertani munkatársat a pályázati felhívás szerinti feltételekkel. *Nyertes pályázat esetén az ECSGYK létszámát 1 fővel szükséges megemelni, melynek fedezete a pályázati támogatásból biztosítható.* A támogatással kapcsolatos pénzügyi feladatokat a gesztorszervezet biztosítja. A konzorciumi partnerek részmunkaidőben, megbízási jogviszonyban, vagy vállalkozói szerződés alapján teljesítik részfeladataikat.

Támogatás formája: vissza nem térítendő, intenzitása: 100%, saját forrás nem szükséges. A megpályázott területi szakma-fejlesztési egység: Somogy megye, Baranya megye. Az első megvalósítási időszakban a költség: 22.656.000.-Ft

A pályázatban való részvétel szakmai fejlődési lehetőséget biztosít a pályázatban részt vállaló szakemberek számára. Lehetőség nyílik a szociális szolgáltatások és gyermekjóléti alapellátás módszereinek fejlesztésére, új módszerek bevezetésére, országos szinten a szakmai tevékenység formálásában való részvételre. Kérem, a Tisztelt Társulási Tanácsot, hogy a javaslatot a fentiek szerint szíveskedjék jóváhagyni.

Pécs, 2021. augusztus 2.

Pfeffer József

a Társulás elnöke